stanford-oval/wikipedia huggingface dataset:
9 ธันวาคม
วันเกิด

พ.ศ. 2400 (ค.ศ. 1857) - เจ้าจอมมารดาทับทิม ในรัชกาลที่ 5 (ถึงแก่อสัญกรรม 24 พฤษภาคม พ.ศ. 2481)
พ.ศ. 2450 (ค.ศ. 1907) - เจ้าชายลุยส์ แฟร์ดีนันด์ เจ้าชายแห่งปรัสเซีย (สิ้นพระชนม์ 26 กันยายน พ.ศ. 2537)
พ.ศ. 2454 (ค.ศ. 1911) - บรอเดริก ครอว์ฟอร์ด นักแสดงชาวอเมริกัน (ถึงแก่อนิจกรรม 26 เมษายน พ.ศ. 2529)
พ.ศ. 2459 (ค.ศ. 1916) - เคิร์ก ดักลาส นักแสดงชาวอเมริกัน
พ.ศ. 2477 (ค.ศ. 1934) - จูดี เดนช์ นักแสดงชาวอังกฤษ
พ.ศ. 2492 (ค.ศ. 1949) -
เจ้าชายจอร์จแห่งฮาโนเวอร์
พ.ศ. 2496 (ค.ศ. 1953) - จอห์น มัลโควิช นักแสดงชายชาวอเมริกัน
พ.ศ. 2498 (ค.ศ. 1955) - จำรัส เศวตาภรณ์ นักดนตรี นักแต่งเพลงชาวไทย
พ.ศ. 2500 (ค.ศ. 1957) - ดอนนี ออสมอนด์ นักร้อง พิธีกชาวอเมริกัน
พ.ศ. 2505 (ค.ศ. 1962) - เฟลิซิตี ฮัฟฟ์แมน นักแสดงหญิงชาวอเมริกัน
พ.ศ. 2506 (ค.ศ. 1963) - สมเด็จพระจักรพรรดินีมาซาโกะ
พ.ศ. 2513 (ค.ศ. 1971) - ธันวา ราศีธนู นักร้องเพลงและลูกทุ่งเพื่อชีวิตชาวไทย (เสียชีวิต 7 กันยายน พ.ศ. 2564)
พ.ศ. 2514 (ค.ศ. 1971) - ศรีรัศมิ์ สุวะดี - อดีตพระวรชายาในสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร
พ.ศ. 2515 (ค.ศ. 1972) -
เทร คูล นักร้องชาวอเมริกัน
รีโก ไอเลสเวิร์ท นักแสดงชาวอเมริกัน
พ.ศ. 2518 (ค.ศ. 1975) - ณศิวัชร์ นพภิรมย์ไชย นักแสดงชาวไทย
พ.ศ. 2521 (ค.ศ. 1978) - เจสซี เมตคาล์ฟ นักแสดงชาวอเมริกัน
พ.ศ. 2523 (ค.ศ. 1980) - ทากาฮาชิ อิซเซ นักแสดงและนักร้องสัญชาติญี่ปุ่น
พ.ศ. 2526 (ค.ศ. 1983) -
เจอร์เมน เบ็คฟอร์ด นักฟุตบอลชาวอังกฤษ
โจลีน เพอร์ดี นักแสดงหญิงชาวอเมริกัน
พ.ศ. 2527 (ค.ศ. 1984) - ปราโมทย์ ปาทาน นักร้องชายชาวไทย
พ.ศ. 2530 (ค.ศ. 1987) -
อาดาม ซอล็อย นักฟุตบอลชาวฮังการี
ธนิศ แก้วนาค ผู้ประกาศข่าวพิธีกรและนักแสดงชาวไทย
พ.ศ. 2533 (ค.ศ. 1990) - กัมมัญญ์ กลมแก้ว นักแสดงและนายแบบชาวไทย
พ.ศ. 2534 (ค.ศ. 1991) -
ชเว มินโฮ นักร้องชาวเกาหลี
คมกฤษณ์ ดวงสุวรรณ์ นักแสดง และ นักยิงธนูทีมชาติไทย
พ.ศ. 2544 (ค.ศ. 2001) - ป๋อ เตชทัต นักร้องลูกทุ่งชาวไทย
วันถึงแก่กรรม

พ.ศ. 2349 (ค.ศ. 1806) - ฟรันซ์ ดยุกแห่งซัคเซิน-โคบวร์ค-ซาลเฟลด์ (ประสูติ 15 กรกฎาคม พ.ศ. 2293)
พ.ศ. 2416 (ค.ศ. 1873) - เจ้าดารารัศมี พระราชชายา พระราชชายาในพระบาทสมเด็จพระจุลจอมเกล้าเจ้าอยู่หัว (ประสูติ 26 สิงหาคม พ.ศ. 2416)
พ.ศ. 2509 (ค.ศ. 1966) - เสถียร โพธินันทะ ปราชญ์ทางพระพุทธศาสนาคนหนึ่งของไทย (เกิด 17 มิถุนายน พ.ศ. 2472)
พ.ศ. 2539 (ค.ศ. 1996) - อแล็ง โปเอร์ นักการเมืองฝรั่งเศส (เกิด 17 เมษายน พ.ศ. 2452)
พ.ศ. 2550 (ค.ศ. 2007) - ปาณรวัฐ กิตติกรเจริญ นักร้อง (เกิด 2 ธันวาคม พ.ศ. 2525)
พ.ศ. 2555 (ค.ศ. 2012) - เจนนี ริเวรา นักร้องชาวเม็กซิโก-อเมริกัน
พ.ศ. 2564 (ค.ศ. 2021) - สมเด็จพระมหารัชมังคลาจารย์ ผู้ปฏิบัติหน้าที่สมเด็จพระสังฆราช (เกิด 26 สิงหาคม พ.ศ. 2468)
วันสำคัญและวันหยุดเทศกาล

แทนซาเนีย – วันประกาศเอกราช (พ.ศ. 2504)
วันต่อต้านการทุจริตสากล (International Anti-Corruption Day)
แหล่งข้อมูลอื่น

BBC: On This Day
Today in History: December 9[ลิงก์เสีย]
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
ผลเปลือกแข็งเมล็ดเดียว

ผลเปลือกแข็งเมล็ดเดียว คือ ผลไม้ที่มีเปลือกแข็งห่อหุ้มเนื้อเยื่อ (เนื้อผลไม้) และเมล็ดพันธุ์ไว้ภายใน โดยเมื่อแบ่งตามชนิดของผลไม้ตามเปลือกและการแตกของผลแล้วได้ 2 ประเภท คือ ผลแห้งและผลไม่แตก เช่น มะพร้าว ทุเรียน เป็นต้น และอีกประเภทหนึ่ง คือ ผลสดที่มีเปลือกหนาและเหนียว เช่น แตงโม แคนตาลูป
ประเภทผลแห้งและผลไม่แตก

ผลไม้ที่มีเปลือกหนาประเภทผลแห้งและผลไม่แตก เมื่อผลเจริญเต็มที่แล้วความชื้นจะลดลงร้อยละ 10-15 ผลจึงมีความแข็ง และเปลือกจะยังติดอยู่กับผล เมล็ดจึงสามารถแพร่กระจายไปพร้อมกับผลได้ เช่น มะพร้าว มะขวิด ทุเรียน ขนุน เป็นต้น
ประเภทผลสดที่มีเปลือกหนาและเหนียว

ผลไม้ที่มีเปลือกหนาประเภทผลสดที่มีเปลือกหนาและเหนียว เมื่อผลเจริญเต็มที่แล้วจะมีความชื้นร้อยละ 80-90 เปลือกจึงมีความนิ่ม แต่เนื่องจากเปลือกค่อนข้างหนา และเหนียว เมื่อสัมผัสจึงรู้สึกว่าแข็ง เช่น แคนตาลูป แตงโม เป็นต้น
อาหารว่าง

อาหารว่างหรือของว่าง (snack food หรือ snack) ในสายตาของชาวตะวันตกคือประเภทของอาหารที่ไม่ได้บริโภคเป็นอาหารหลักในแต่ละวัน  อาหารว่างมีหน้าที่เพียงแต่บรรเทาความหิวได้ชั่วคราวเท่านั้น ให้พลังงานแก่ร่างกายได้อย่างรวดเร็วหรือเป็นสิ่งที่รับประทานเพื่อความสุขเท่านั้น เป็นต้น
อาหารว่างออกแบบมาให้ทนต่อสภาพอากาศและมีหน้าตาน่ารับประทานกว่าอาหารตามธรรมชาติทั่วไป  มักมีส่วนประกอบของสารให้ความหวาน สารกันบูดในจำนวนมาก รวมไปถึงส่วนผสมเย้ายวนผู้บริโภคไม่ว่าจะเป็นช็อกโกแลต ถั่วลิสง และสารปรุงแต่งรสชาติ (เช่นรสชาติของมันฝรั่งทอดกรอบ)
อาหารที่ผลิตขึ้นเพื่อจุดประสงค์นี้ในขั้นต้นจะถูกมองว่าเป็นอาหารขยะ (junk food) เป็นอาหารที่มีคุณค่าทางอาหารน้อยหรือแทบจะไม่มีเลย ไม่ก่อให้เกิดประโยชน์แก่สุขภาพ
ในแต่ละปี อุตสาหกรรมอาหารว่างในบางประเภทเช่นสหรัฐอเมริกาทำรายได้หนึ่งร้อยล้านดอลลาร์ ตลาดของอาหารจำพวกนี้กว้าง หลายบริษัทต้องการเป็นหุ้นส่วนของตลาดอาหารว่างนี้ ผลที่ตามมาก็คือการจัดรายการที่กระตุ้นให้ผู้บริโภคซื้อสินค้าจำพวกนี้ โฆษณาของอาหารกินเล่นมีมากกว่าโฆษณาของอาหารปกติ (เช่นผลไม้ ผัก เนื้อหรือผลิตภัณฑ์ที่ทำจากนม) และโฆษณาในโทรทัศน์ส่วนใหญ่จะมุ่งขายอาหารประเภทนี้
หลังจากที่ความตระหนักถึงคุณค่าทางอาหาร อาหารที่รับประทานเข้าไป การลดหรือคุมน้ำหนัก และสุขภาพเริ่มมีมากขึ้น หลายคนจึงเริ่มหันมาบริโภคเพื่อสุขภาพ และเลือกอาหารว่างที่มีเป็นของธรรมชาติเช่นผลไม้ (สดหรืออบแห้ง) ผัก (แท่งแครอต) ถั่วและธัญพืช
ตัวอย่างรายการอาหารว่าง > มันฝรั่งทอดกรอบ

ชีสเคิร์ล
คอมโบ
เพรตเซล
มันฝรั่งทอดกรอบ
ตอร์ตียาชิป
ตัวอย่างรายการอาหารว่าง > ขนมหวานหรือลูกกวาด

แคนดีบาร์
ตัวอย่างรายการอาหารว่าง > อาหารว่างประเภทอื่น

บีฟเจอร์กี
แครกเกอร์
คุกกี้
บิสกิต
โดนัท
เฟรนช์ฟรายส์
ไอศกรีม
ถั่ว
หอมใหญ่ทอด
ข้าวโพดคั่ว
อาหารว่างยอดนิยม มันฝรั่งทอด
ปลาแมกเคอเรล (อาหาร)

ปลาแมกเคอเรลแอตแลนติกบนน้ำแข็ง
ปลาแมกเคอเรลรมควัน
| คุณค่าทางโภชนาการต่อ 100 กรัม (3> 5 ออนซ์) |
| --- | --- |
พลังงาน: 858 กิโลจูล (205 กิโลแคลอรี)

ไขมัน: 13.89 ก.
อิ่มตัว: 3.3 ก.
ไม่อิ่มตัวมีพันธะคู่เดี่ยว: 5.5 ก.
ไม่อิ่มตัวมีพันธะคู่หลายคู่โอเมกา-3โอเมกา-6: 3.3 ก.2,670 มก.219 มก.
 

โปรตีน: 18.60 ก.
 

วิตามิน
วิตามินเอ: 167 IU
ไทอามีน (บี1): (16%) 0.18 มก.
ไรโบเฟลวิน (บี2): (25%) 0.3 มก.
ไนอาซิน (บี3): (61%) 9.1 มก.
กรดแพนโทเทนิก (บี5  ) : (18%) 0.9 มก.
วิตามินบี6: (31%) 0.4 มก.
โฟเลต (บี9): (0%) 1.0 μg
วิตามินบี12: (363%) 8.7 μg
คลอรีน: (13%) 65.0 มก.
วิตามินซี: (0%) 0.4 มก.
วิตามินดี: (107%) 643 IU
วิตามินอี: (10%) 1.5 มก.
วิตามินเค: (5%) 5.0 μg
 

แร่ธาตุ
แคลเซียม: (1%) 12 มก.
เหล็ก: (13%) 1.63 มก.
แมกนีเซียม: (21%) 76 มก.
ฟอสฟอรัส: (31%) 217 มก.
โพแทสเซียม: (7%) 314 มก.
โซเดียม: (6%) 90 มก.
สังกะสี: (7%) 0.63 มก.
 

องค์ประกอบอื่น
น้ำ: 63.55 ก.
คอเลสเตอรอล: 70.0 มก.
 
 หน่วย  μg = ไมโครกรัม • mg = มิลลิกรัม  IU = หน่วยสากล 
ประมาณร้อยละคร่าว ๆ โดยใช้การแนะนำของสหรัฐสำหรับผู้ใหญ่  แหล่งที่มา: USDA FoodData Central
ปลาแมกเคอเรลเป็นปลาสำคัญที่บริโภคกันทั่วโลก
เพราะมีไขมันสูง ปลาจึงเป็นแหล่งกรดไขมันโอเมกา-3 ที่ดี
เนื้อปลาเสียง่ายโดยเฉพาะในเขตร้อน ซึ่งกินแล้วอาจทำให้อาหารเป็นพิษ (scombroid food poisoning)
ดังนั้น จึงควรกินในวันที่จับได้ ยกเว้นแช่เย็นหรือถนอมไว้
การถนอมปลาให้สดไม่ใช่เรื่องง่าย
ก่อนการอัดปลากระป๋องและการแช่เย็นในคริสต์ทศวรรษที่ 19 การหมักเกลือและการรมควันเป็นวิธีหลักที่ใช้
ในประวัติประเทศอังกฤษ ปลาจะไม่ผ่านการถนอมอาหาร แต่จะกินสด ๆ เท่านั้น
แต่ปลาเสียก็เป็นเรื่องสามัญ ทำให้มีนักเขียนถึงกับกล่าวไว้ว่า "มีการพูดถึงปลาแมกเคอเรลเหม็นในวรรณกรรมอังกฤษมากกว่าปลาอื่น ๆ ทั้งหมด"
ในประเทศฝรั่งเศส ปลามักจะหมักเกลือ จึงสามารถขายได้ทั่วประเทศ
ในประเทศญี่ปุ่น ปลามักจะถนอมด้วยเกลือและน้ำส้มสายชูเพื่อทำซูชิชนิดหนึ่งที่เรียกว่า ซูชิปลาซาบะ
เป็นอาหารที่ตามประวัติมาจากจังหวัดเกียวโต เป็นวิธีการแก้ปัญหาขนส่งปลาแมกเคอเรลไปยังเมืองภายในเกาะต่าง ๆ ซึ่งถ้าไม่ถนอมแล้ว จะเป็นปลาไม่สด
ถนนที่เชื่อมอ่าวโอบามะกับเกียวโตปัจจุบันเรียกว่า ถนนซาบะ (saba-kaido)
ระดับปรอทที่พบในปลาต่างกันมาขึ้อยู่กับสปีชีส์ หรือแม้แต่ในสปีชีส์เดียวกันแต่จับได้ในที่ต่างกัน
แต่ก็ดูเหมือนจะสัมพันธ์กับขนาดของปลามากที่สุด เพราะปลาขนาดใหญ่อยู่ในโซ่อาหารระดับสูงกว่า
ตามองค์การอาหารและยาสหรัฐ (FDA) king mackerel (Scomberomorus cavalla) บวกกับปลากระโทงดาบ ฉลาม และปลาในวงศ์ Malacanthidae (tilefish) เป็นปลาที่เด็กและหญิงมีครรภ์ควรหลีกเลี่ยงเพราะมีปรอทสูง จึงเสี่ยงภาวะปรอทเป็นพิษ
Okhotsk atka mackerel ประเทศญี่ปุ่น
ขนมปังไรย์กับปลา "pepper mackerel" รมควัน ประเทศเดนมาร์ก
ปลาแมกเคอเรลย่างกับ dill butter ประเทศสวีเดน
horse-mackerel ย่างกับกระเทียมพริกไทย ประเทศสเปน
Godeungeo jorim ทำด้วยปลาแมกเคอเรล หัวไชเท้า และเครื่องเทศ เกาหลี
เชิงอรรถและอ้างอิง

↑  Croker, Richard Symonds (1933). The California mackerel fishery. Division of Fish and Game of California. pp. 9–10.
↑  Jersey Seafood Nutrition and Health, State of New Jersey Department of Agriculture, คลังข้อมูลเก่าเก็บจากแหล่งเดิมเมื่อ 2017-07-01, สืบค้นเมื่อ 2012-04-06
↑  "Scombrotoxin (Histamine)". Food Safety Watch. November 2007. คลังข้อมูลเก่าเก็บจากแหล่งเดิมเมื่อ 2010-12-09.
↑  Croker (1933), pp. 104–105
1 2  Clapham, JH; Postan, MM; Rich, EE (1941). The Cambridge economic history of Europe. CUP Archive. pp. 166–168. ISBN 978-0-521-08710-0.
↑  Itou, K; Kobayashi, S; Ooizmi, T; Akahane, Y (2006). "Changes of proximate composition and extractive components in narezushi, a fermented mackerel product, during processing". Fisheries Science. 72 (6): 1269–1276. doi:10.1111/j.1444-2906.2006.01285.x.
↑  Storelli, MM; Barone, G; Piscitelli, G; Marcotrigiano, GO (2007). "Mercury in fish: concentration vs. fish size and estimates of mercury intake". Food Addit Contam. 24 (12): 1353–7. doi:10.1080/02652030701387197. PMID 17852384.{{cite journal}}:  CS1 maint: uses authors parameter (ลิงก์)
↑  
FDA. "Mercury Levels in Commercial Fish and Shellfish (1990-2010)". คลังข้อมูลเก่าเก็บจากแหล่งเดิมเมื่อ 2013-01-15. สืบค้นเมื่อ 2011-09-14.
↑  
Natural Resources Defense Council. "Protect Yourself and Your Family". คลังข้อมูลเก่าเก็บจากแหล่งเดิมเมื่อ 2017-11-06. สืบค้นเมื่อ 2019-04-18.
แหล่งข้อมูลอื่น

Mackerel nutrition facts เก็บถาวร 2016-12-23 ที่ เวย์แบ็กแมชชีน
รายชื่อเมืองในประเทศเนปาล

| เทศบาล |
| --- | --- |
 กาฐมาณฑุเป็นเมืองขนาดใหญ่ที่สุด
หมวดหมู่: เทศบาล
ที่ตั้ง: เนปาล
จำนวน: 6 มหานคร 11 กิ่งมหานคร 276 เขตเทศบาล (ณ 20 กันยายน 2015)
ประชากร: 975,453 - 8,370
พื้นที่: 547.43 ตารางกิโลเมตร (211.36 ตารางไมล์) - 6.89 ตารางกิโลเมตร (2.66 ตารางไมล์)
การปกครอง: ผู้ว่า–สภา
หน่วยการปกครอง: วอร์ด
เทศบาลในประเทศเนปาล คือเมืองที่ได้รับการแต่งตั้งจากรัฐบาล โดยอิงเกณฑ์จากจำนวนประชากร โครงสร้างพื้นฐาน และรายได้ของประชากร ปัจจุบันประเทศเนปาลมีเทศบาลจำนวน 293 แห่ง แบ่งเป็น มหานคร 6 แห่ง กิ่งมหานคร 11 แห่ง และเทศบาลเมือง 276 แห่ง
มีโปขราเป็นมหานครที่มีขนาดใหญ่ที่สุดด้วยพื้นที่ 464.28 ตารางกิโลเมตร และลลิตปุรเป็นมหานครที่มีขนาดเล็กที่สุดด้วยพื้นที่ 36.12 ตารางกิโลเมตร กิ่งมหานครที่มีขนาดใหญ่ที่สุดคือโฆราหี มีพื้นที่ 522.21 ตารางกิโลเมตร
รายชื่อ > มหานคร

| อันดับ | ชื่อ | ภาษาเนปาล | อำเภอ | รัฐ | ประชากร (2011) | พื้นที่ (ตร> กม.) | เว็บไซต์ |
| --- | --- | --- | --- | --- | --- | --- | --- |
| 1 | กาฐมาณฑุ | काठमाण्डौ | กาฐมาณฑุ | พาคมตี | 975,453 | 49.45 |  เก็บถาวร 2017-09-02 ที่ เวย์แบ็กแมชชีน |
| 2 | โปขรา เลขนาถ | पोखरा लेखनाथ | กาสกี | คัณฑกี | 426,759 | 464.28 |  เก็บถาวร 2018-03-01 ที่ เวย์แบ็กแมชชีน |
| 3 | ลลิตปุร | ललितपुर | ลลิตปุร | พาคมตี | 284,922 | 36.12 |  เก็บถาวร 2017-09-02 ที่ เวย์แบ็กแมชชีน |
| 4 | ภรตปุร | भरतपुर | จิตวัน | พาคมตี | 280,502 | 432.95 |  เก็บถาวร 2017-09-02 ที่ เวย์แบ็กแมชชีน |
| 5 | พิรคันช์ | बिरगंज | ปรสา | มเธศ | 240,922 | 132.07 |  |
| 6 | วิราฏนคร | विराटनगर | โมรัง | โกศี | 214,663 | 77.00 |  เก็บถาวร 2017-01-25 ที่ เวย์แบ็กแมชชีน |
รายชื่อ > กิ่งมหานคร

| อันดับ | ชื่อ | ภาษาเนปาล | อำเภอ | รัฐ | ประชากร (2011) | พื้นที่ (ตร> กม.) | เว็บไซต์ |
| --- | --- | --- | --- | --- | --- | --- | --- |
| 1 | ชนกปุร | जनकपुर | ธนุษา | มเธศ | 159,468 | 91.97 |  เก็บถาวร 2017-09-02 ที่ เวย์แบ็กแมชชีน |
| 2 | โฆราหี | घोराही | ทาง เทอุขุรี | ลุมพินี | 156,164 | 522.21 |  เก็บถาวร 2017-09-02 ที่ เวย์แบ็กแมชชีน |
| 3 | เหเตาฑา | हेटौडा | มักวานปุร | พาคมตี | 152,875 | 261.59 |  เก็บถาวร 2017-09-02 ที่ เวย์แบ็กแมชชีน |
| 4 | ธนคฒี | धनगढी | ไกลาลี | สุทูรปัศจิม | 147,741 | 261.75 |  เก็บถาวร 2017-09-02 ที่ เวย์แบ็กแมชชีน |
| 5 | ตุลสิปุร | तुल्सिपुर | ทาง เทอุขุรี | ลุมพินี | 141,528 | 384.63 |  เก็บถาวร 2017-09-02 ที่ เวย์แบ็กแมชชีน |
| 6 | อีตหรี | ईटहरी | สุนสรี | โกศี | 140,517 | 93.78 |  เก็บถาวร 2017-09-02 ที่ เวย์แบ็กแมชชีน |
| 7 | เนปาลคันช์ | नेपालगंज | พางเก | ลุมพินี | 138,951 | 85.94 |  เก็บถาวร 2017-09-02 ที่ เวย์แบ็กแมชชีน |
| 8 | พุตวัล | बुटवल | รูปันเทหี | ลุมพินี | 138,741 | 101.61 |  เก็บถาวร 2017-09-02 ที่ เวย์แบ็กแมชชีน |
| 9 | ธราน | धरान | สุนสรี | โกศี | 137,705 | 192.32 |  เก็บถาวร 2017-09-02 ที่ เวย์แบ็กแมชชีน |
| 10 | กไลยา | कलैया | พารา | มเธศ | 123,659 | 108.94 |  เก็บถาวร 2017-09-02 ที่ เวย์แบ็กแมชชีน |
| 11 | ชีตปุรสิมรา | जीतपुरसिमरा | พารา | มเธศ | 117,496 | 312.18 |  เก็บถาวร 2018-09-07 ที่ เวย์แบ็กแมชชีน |
รายชื่อ > เขตเทศบาล > ประชากร 100,000 คนขึ้นไป

| อันดับ | ชื่อ | ภาษาเนปาล | อำเภอ | รัฐ | ประชากร (2011) | พื้นที่ (ตร> กม.) | เว็บไซต์ |
| --- | --- | --- | --- | --- | --- | --- | --- |
| 1 | เมจีนคร | मेचीनगर | ฌาปา | โกศี | 111,797 | 192.85 |  เก็บถาวร 2017-09-02 ที่ เวย์แบ็กแมชชีน |
| 2 | พุฒนิลกัณฐะ | बुढानिलकण्ठ | กาฐมาณฑุ | พาคมตี | 107,918 | 34.8 |  เก็บถาวร 2017-09-02 ที่ เวย์แบ็กแมชชีน |
| 3 | โคกรเณศวร | गोकर्णेश्वर | กาฐมาณฑุ | พาคมตี | 107,351 | 58.5 |  |
| 4 | ภีมทัต | भीमदत्त | กัญจันปุร | สุทูรปัศจิม | 104,599 | 171.8 |  เก็บถาวร 2017-09-02 ที่ เวย์แบ็กแมชชีน |
| 5 | พีเรนทรนคร | बीरेन्द्रनगर | สุรเขต | กรรณาลี | 100,458 | 245.06 |  เก็บถาวร 2017-09-02 ที่ เวย์แบ็กแมชชีน |
| 6 | ติโลตตมา | तिलोत्तमा | รูปันเทหี | ลุมพินี | 100,149 | 126.19 |  เก็บถาวร 2017-08-29 ที่ เวย์แบ็กแมชชีน |
รายชื่อ > เขตเทศบาล > ประชากร 75,000 คนขึ้นไป

| อันดับ | ชื่อ | ภาษาเนปาล | อำเภอ | รัฐ | ประชากร (2011) | พื้นที่ (ตร> กม.) | เว็บไซต์ |
| --- | --- | --- | --- | --- | --- | --- | --- |
| 1 | โตขา | टोखा | กาฐมาณฑุ | พาคมตี | 99,032 | 17.11 |  เก็บถาวร 2015-09-25 ที่ เวย์แบ็กแมชชีน |
| 2 | ลหาน | लहान | สิราหา | มเธศ | 91,766 | 167.17 |  เก็บถาวร 2017-09-03 ที่ เวย์แบ็กแมชชีน |
| 3 | ตริยุคา | त्रियुगा | อุทยปุร | โกศี | 87,557 | 547.43 |  เก็บถาวร 2017-09-03 ที่ เวย์แบ็กแมชชีน |
| 4 | จันทราคิรี | चन्द्रागिरी | กาฐมาณฑุ | พาคมตี | 85,198 | 43.92 |  เก็บถาวร 2017-09-03 ที่ เวย์แบ็กแมชชีน |
| 5 | มัธยปุร ถิมี | मध्यपुर थिमी | ภักตปุร | พาคมตี | 83,036 | 11.47 |  เก็บถาวร 2017-09-03 ที่ เวย์แบ็กแมชชีน |
| 6 | สิราหา | सिराहा | สิราหา | มเธศ | 82,531 | 94.2 |  เก็บถาวร 2017-09-03 ที่ เวย์แบ็กแมชชีน |
| 7 | พิรตาโมฑ | विर्तामोड | ฌาปา | โกศี | 81,878 | 78.24 |  เก็บถาวร 2017-09-03 ที่ เวย์แบ็กแมชชีน |
| 8 | ภักตปุร | भक्तपुर | ภักตปุร | พาคมตี | 81,728 | 6.89 |  เก็บถาวร 2017-09-03 ที่ เวย์แบ็กแมชชีน |
| 9 | ตารเกศวร | तारकेश्वर | กาฐมาณฑุ | พาคมตี | 81,443 | 54.95 |  เก็บถาวร 2017-08-30 ที่ เวย์แบ็กแมชชีน |
| 10 | สุนทรหไรน์จา | सुन्दरहरैंचा | โมรัง | โกศี | 80,518 | 110.16 |  เก็บถาวร 2017-09-03 ที่ เวย์แบ็กแมชชีน |
| 11 | สูรยวินายกะ | सूर्यविनायक | ภักตปุร | พาคมตี | 78,490 | 42.45 |  เก็บถาวร 2017-09-03 ที่ เวย์แบ็กแมชชีน |
| 12 | โคทาวรี | गोदावरी | ลลิตปุร | พาคมตี | 78,301 | 96.11 | [ลิงก์เสีย] |
| 13 | โคทาวรี | गोदावरी | ไกลาลี | สุทูรปัศจิม | 78,018 | 305.63 |  เก็บถาวร 2017-09-03 ที่ เวย์แบ็กแมชชีน |
| 14 | พราหเกษตระ | बराहक्षेत्र | สุนสรี | โกศี | 77,408 | 222.09 |  เก็บถาวร 2020-12-01 ที่ เวย์แบ็กแมชชีน |
| 15 | ติกาปุร | टिकापुर | ไกลาลี | สุทูรปัศจิม | 76,984 | 118.33 |  |
| 16 | เตาลิหวา | तौलिहवा | กปิลวัสตุ | ลุมพินี | 76,394 | 136.91 |  เก็บถาวร 2017-09-03 ที่ เวย์แบ็กแมชชีน |
| 17 | โฆฑาโฆฑี | घोडाघोडी | ไกลาลี | สุทูรปัศจิม | 75,586 | 354.45 |  เก็บถาวร 2017-09-03 ที่ เวย์แบ็กแมชชีน |
| 18 | ลัมกี จุหา | लम्की चुहा | ไกลาลี | สุทูรปัศจิม | 75,425 | 225 |  เก็บถาวร 2018-04-02 ที่ เวย์แบ็กแมชชีน |
| 19 | พาณคังคา | बाणगंगा | กปิลวัสตุ | ลุมพินี | 75,242 | 233.68 |  เก็บถาวร 2017-09-03 ที่ เวย์แบ็กแมชชีน |
| 20 | ทมัก | दमक | ฌาปา | โกศี | 75,102 | 70.86 |  เก็บถาวร 2017-09-03 ที่ เวย์แบ็กแมชชีน |
ไดโดมอน

ไดโดมอน (Daidomon) เป็นเครือร้านอาหารปิ้งย่างสัญชาติไทย ดำเนินกิจการเมื่อเดือนพฤศจิกายน พ.ศ. 2526 และสาขาสุดท้ายให้บริการวันสุดท้ายวันที่ 5 สิงหาคม พ.ศ. 2567
ประวัติ

ไดโดมอนก่อตั้งขึ้นเมื่อเดือนพฤศจิกายน พ.ศ. 2526 ที่สาขาสยามสแควร์ซอย 3 และสยามสแควร์ซอย 5 ก่อนขยายสาขาเอกมัย (สุขุมวิท 63) และเดอะมอลล์งามวงศ์วาน ต่อมาเดือนตุลาคม พ.ศ. 2533 ได้จัดตั้ง บริษัท ไดโดมอน กรุ๊ป จำกัด เพื่อประกอบกิจการร้านอาหารโดยใช้ชื่อทางการค้า "ไดโดมอน" มีผู้ร่วมทุนอย่างกลุ่มสหพัฒนพิบูล เอ็มเคเรสโตรองต์ และไมเนอร์ฟู้ด ภายหลังได้แปรสภาพบริษัทเป็นบริษัท ไดโดมอน กรุ๊ป จำกัด (มหาชน) เมื่อวันที่ 27 เมษายน พ.ศ. 2544
ไดโดมอนทยอยปิดสาขาเนื่องจากผลประกอบการขาดทุน จึงได้ขายกิจการให้กับ บริษัท ฮอท พอท จำกัด (มหาชน) เมื่อวันที่ 15 ธันวาคม พ.ศ. 2554 และบริษัท ฮอท พอท จำกัด (มหาชน) ได้เข้าตลาดหลักทรัพย์ MAI เมื่อ พ.ศ. 2556 มีการปรับปรุงสาขาที่ยังไม่ได้ปรับปรุงที่เหลืออยู่เกือบทั้งหมดจำนวน 10 สาขา จากจำนวนทั้งหมด 12 สาขา และได้เพิ่มการขายสุกี้ชาบูในร้านไดโดมอน ที่ปรับปรุงใหม่จำนวน 6 สาขา และอีก 4 สาขา พร้อมได้เปลี่ยนแบรนด์ร้านเป็น ฮอทพอต
พ.ศ. 2561 มีการเปลี่ยนแปลงชื่อจากเดิม บริษัท ฮฮท พอท จำกัด (มหาชน) เป็น บริษัท เจซี เค ฮอลพิทอลลิตี้ จำกัด (มหาชน) อันเนื่องจากการเปลี่ยนแปลงโครงสร้างการถือหุ้น หลังการระบาดทั่วของโควิด-19 ในประเทศไทย มีการเปลี่ยนบางสาขาให้เป็นแบรนด์ ไดโดมอน โดยมีสาขาฟิวเจอร์พาร์ครังสิตเป็นสาขาแรกที่บริษัทปรับภาพลักษณ์แบรนด์
นับแต่กลางปี 2566 ไดโดมอนทยอยปิดตัวหลายสาขา ได้แก่ สาขาเซ็นทรัลเชียงใหม่แอร์พอร์ต สาขาเมกาบางนา สาขาอยุธยาซิตี้พาร์ค สาขาเดอะมอลล์บางกะปิ สาขาเซ็นทรัลอุบล และสาขาฟิวเจอร์พาร์ครังสิตเป็นสาขาสุดท้าย ให้บริการวันสุดท้ายวันที่ 5 สิงหาคม พ.ศ. 2567
โจป้า

| โจป้า |
| --- | --- |
曹豹

แห้ฝือเซี่ยง (下邳相)
ดำรงตำแหน่ง ค.ศ. ? (?) – ค.ศ. 196 (196)
กษัตริย์: พระเจ้าเหี้ยนเต้
 
ข้อมูลส่วนบุคคล
เกิด: ไม่ทราบ
เสียชีวิต: ค.ศ. 196 พีโจว มณฑลเจียงซู
อาชีพ: ขุนพล

โจป้า ตามสำเนียงฮกเกี้ยน หรือ เฉา เป้า ตามสำเนียงกลาง (จีน: 曹豹; พินอิน: Cáo Bào; เสียชีวิต ค.ศ. 196) เป็นขุนพลที่รับใช้โตเกี๋ยม ผู้ว่าการชีจิ๋วในช่วงปลายราชวงศ์ฮั่นตะวันออกของจีน หลังโตเกี๋ยมเสียชีวิตใน ค.ศ. 194 เขาจึงรับใช้เล่าปี่ ผู้ดำรงตำแหน่งคนถัดไป เขาถูกเตียวหุยสังหารหลังเหตุทะเลาะวิวาทใน ค.ศ. 196
ในบันทึกประวัติศาสตร์

ข้อมูลเดียวเกี่ยวกับโจป้าเท่าที่มีอยู่ในประวัติศาสตร์มาจากอรรถาธิบายของเผย์ ซงจือเกี่ยวกับสามก๊กจี่ (ซานกั๋วจื้อ) ของตันซิ่วที่บันทึกประวัติศาสตร์สมัยปลายราชวงศ์ฮั่นตะวันออกถึงสมัยสามก๊ก
ในวรรณกรรม สามก๊ก

โจป้ามีตำแหน่งเป็นพ่อตาของลิโป้ รับราชการด้วยเล่าปี่ที่เมืองชีจิ๋ว อยู่มาวันหนึ่งเตียวหุยให้แต่งโต๊ะ แล้วเชิญขุนนางฝ่ายทหารและพลเรือนมาพร้อมกับแล้วว่า "เมื่อเล่าปี่จะยกกองทัพไปนั้น ได้กำชับเราว่าอย่าเสพย์สุรานัก วันนี้เราสบายใจจึงให้แต่งโต๊ะเชิญท่านทั้งปวงมากินโต๊ะ เสพย์สุราเล่นแต่วันเดียวนี้ให้สนุก สืบไปท่านทั้งปวงแลเราอย่าได้กินเลยเป็นอันขาด จะตั้งหน้าว่าราชการรักษาเมืองไว้ให้เป็นปรกติกว่าเล่าปี่จะยกกลับมา" แล้วเตียวหุยก็รินสุราคำนับให้ขุนนางทั้งปวงกิน โจป้าซึ่งเป็นขุนนางฝ่ายทหารมิได้รับจอกสุราจากเตียวหุยและกล่าวแก่เตียวหุยว่า "ข้าพเจ้าได้สาบานไว้ต่อเทพดาว่ามิได้กินเลย" เตียวหุยจึงว่า "ตัวเป็นทหาร เหตุใดจึงว่าไม่เสพย์สุรา เราจะให้กินสักจอกหนึ่ง ถ้ามิกินเราไม่ฟัง"'
โจป้าหวาดกลัวเตียวหุยที่ขู่บังคับให้กินสุรา จึงคำนับรับจอกสุรามากินเข้าไป เตียวหุยเห็นโจป้ากินสุราก็รินสุรากินไปประมาณยี่สิบจอกใหญ่และรินสุราให้ขุนนางทั้งปวงกินอีก แต่โจป้าปฏิเสธว่า "ข้าพเจ้ากินไม่ได้" เตียวหุยจึงหัวเราะแล้วว่า "เมื่อกี้นั้นตัวว่ากินไม่ได้ แล้วก็กินเข้าไปได้จอกหนึ่ง ครั้นให้กินอีกว่ากินไม่ได้ ก็เห็นว่าตัวแกล้งบิดพลิ้วลวงเรา เราไม่ฟัง จะให้ตัวกินอีกจงได้" แล้วก็บังคับให้โจป้ากินสุราแต่โจป้าก็มิได้กิน ทำให้เตียวหุยโกรธจึงว่า "ตัวเป็นผู้น้อยว่าเรา บังอาจขัดไม่เสพย์สุราด้วยเรานั้น ก็เห็นว่าตัวมิได้เกรงเรา" แล้วก็สั่งให้นำตัวโจป้าไปตีร้อยที
ตันเต๋งซึ่งเป็นขุนนางฝ่ายพลเรือนเห็นเตียวหุยเมาสุราและทำการวุ่นวาย จึงเข้าห้ามปราม โจป้าอ้อนวอนเตียวหุยว่า "ข้าพเจ้าขอโทษเสียครั้งหนึ่งเถิด ถึงแม้ไม่เห็นแก่ข้าพเจ้า จงเห็นแก่หน้าบุตรเขยขอข้าพเจ้าบ้าง" เตียวหุยจึงถามว่าบุตรเขยโจป้าเป็นผู้ใด เมื่อรู้ว่าลิโป้เป็นบุตรเขยโจป้า เตียวหุยยิ่งโกรธจัดและให้ทหารนำตัวโจป้าไปตี แต่เหล่าขุนนางทั้งปวงช่วยกันขอ เตียวหุยจึงสั่งงดไว้
โจป้าครั้นกลับมาบ้านก็คิดแค้นเตียวหุยเป็นอันมาก จึงแต่งหนังสือให้ม้าใช้นำไปให้ลิโป้ที่เมืองเสียวพ่ายเป็นใจความว่า "บัดนี้เล่าปี่ยกกองทัพไปตีเหมืองลำหยง เตียวหุยเสพย์สุราเมาให้ตีเรา แล้วว่ากล่าวหยาบช้ากระทบมาถึงลิโป้ด้วย ขอให้คุมทหารยกมาตีเมืองชีจิ๋วให้เวลากลางคืนวันนี้เห็นจะได้โดยง่าย ด้วยเตียวหุยกำลังเมาสุราอยู่" เมื่อลิโป้แจ้งในหนังสือของโจป้า จึงนำกำลังทหารยกมาตีเมืองชีจิ๋ว เมื่อทหารของโจป้าได้ยินลิโป้ร้องเรียก ก็นำเนื้อความมาบอกแก่โจป้า โจป้าจึงให้ทหารเปิดประตูเมืองรับลิโป้เข้ามา เมืองชีจิ๋วของเล่าปี่จึงตกเป็นของลิโป้อย่างง่ายดาย
ครั้นเสียเมืองชีจิ๋วแก่ลิโป้ เตียวหุยตกใจขึ้นม้าถือทวนหลบหนีไป โดยทิ้งครอบครัวของเล่าปี่ไว้ในเมือง ลิโป้เห็นเตียวหุยมีฝีมือจึงไม่ติดตาม แต่โจป้าคิดแค้นเตียวหุยเป็นอันมาก จึงคุมทหารประมาณหนึ่งร้อยติดตามไป โจป้ารบด้วยเตียวหุยสามเพลงก็ขับม้าหนี แต่ถูกเตียวหุยแทงด้วยทวนตกม้าตาย
ดูเพิ่ม

รายชื่อบุคคลในยุคสามก๊ก
ผลิตภัณฑ์อาหารแช่เยือกแข็ง

นาซีโกเร็งแช่แข็ง
ผลิตภัณฑ์อาหารแช่เยือกแข็ง หรือ ที่นิยมเรียกกันอย่างสั้นว่า อาหารแช่แข็ง คือ ผลิตภัณฑ์อาหารที่ผ่านกระบวนการการแปรรูปด้วยการให้ความเย็นระดับเยือกแข็งเพื่อถนอมอาหารให้เก็บได้ยาวนาน
หลักการ > หลักการทางการถนอมอาหาร

อุณหภูมิที่ต่ำจะสามารถ ลด ยับยั้งและหยุดการเสื่อมเสียในอาหารอันเนื่องมาจากการเจริญเติบโตของจุลินทรีย์ ปฏิกิริยาเคมี รวมทั้งการคงรักษาเนื้อสัมผัสได้ด้วยการลดจนเกือบจะหยุดการเคลื่อนไหวทางฟิสิกส์ของอนุภาคหรือที่เรียกว่าการเข้าสู่สภาวะสภาพแก้ว(glass transition)ในอาหารได้



ปัจจุบัน กฎการเก็บรักษาอาหารแช่แข็งส่วนใหญ่ จะให้เก็บรักษาที่อุณหภูมิต่ำกว่า-18°C(＝0°F) ได้ในระยะเวลา 6 เดือน ถึง 2 ปี ด้วยความเย็นระดับนี้จะไม่มีจุลินทรีย์ชนิดใดสามารถเจริญเติบโตได้ โดยเฉพาะจุลินทรีย์ชนิด Psychophilic Organism ที่สามารถเจริญเติบโตได้ในอุณหภูมิต่ำถึง -5 องศาเซลเซียส ทำให้การแช่เย็นทั่วไปป้องกันไม่ได้ เพราะอุณหภูมิจะอยู่ที่เพียง 0-5 องศาเซลเซียส
กำเนิดและการพัฒนา

กลุ่มชาวเอสกิโมได้ทำการถนอมรักษาปลาสดที่จับได้ในน้ำแข็งมาช้านานแล้ว 

 ชาวไอนุ ชนพื้นเมืองที่อาศัยอยู่บนเกาะฮกไกโด ประเทศญี่ปุ่น ก็เรียนรู้การแช่แข็งมาเป็นเวลานานแล้ว โดยพวกเขานำแซลมอนไปแช่แข็งในหิมะเป็นเวลาหลายวัน ทำให้สามารถทานดิบได้โดยไม่เป็นอันตราย เพราะการแช่แข็งทำลายเชื้อโรคในปลาได้

ในปี1912-1915 คลาเรนซ์ เบิร์ดอาย(Clarence Birdseye) ผู้ซึ่งถือได้ว่าเป็นบิดาของการแช่เยือกสมัยใหม่ ได้เข้าไปทำการวิจัยที่รัฐนิวฟันด์แลนด์และแลบราดอร์(บริเวณขั้วโลก) เขาได้เรียนรู้วิธีดังกล่าวจากชาวไอนุท(Inuit) เขาพบว่าปลาที่เก็บในฤดูหนาวของเขตขั้วโลก(-40°C)เมื่อนำมาละลายแล้วปลาดังกล่าวมีรสชาติใกล้เคียงกับปลาสดที่พึ่งจับได้ 

ในปี1922 เขาได้ก่อตั้งบริษัทผลิตผลิตภัณฑ์ประมงแช่เยือกแข็งเป็นครั้งแรก 

ในปี1929 เขาได้นำเทคโนโลยีแช่เยือกแข็งอย่างรวดเร็ว(quick freezing)ที่เขาพัฒนามาเผยแพร่ ซึ่งถือได้ว่าเป็นจุดเริ่มต้นของเทคโนโลยีแช่แข็งสมัยใหม่

ในช่วงยุค30 เมื่อเทคโนโลยีช่องแช่แข็งของตู้เย็นพัฒนาจนถึงระดับที่ผู้ใช้ทั่วไปสามารถซื้อหาเองได้ ผลิตภัณฑ์อาหารแช่เยือกแข็งก็ได้เริ่มขยายไปสู่ผู้บริโภคทั่วไป

ในช่วงยุค80 เทคโนโลยีไมโครเวฟพัฒนาจนผู้บริโภคทั่วไปสามารถหาซื้อได้ ตลาดของผลิตภัณฑ์อาหารแช่เยือกแข็งจึงขยายอย่างรวดเร็ว
แหล่งข้อมูลอื่น

GMPอุตสาหกรรมอาหารทะเลแช่เยือกแข็งประเภทปลา เก็บถาวร 2015-12-24 ที่ เวย์แบ็กแมชชีน
บรรจุภัณฑ์อาหารแช่เยือกแข็ง[ลิงก์เสีย]
สมาคมอาหารแช่เยือกแข็งไทย เก็บถาวร 2012-12-20 ที่ เวย์แบ็กแมชชีน
การผลิตและการจัดการดูแลอาหารแช่เยือกแข็ง[ลิงก์เสีย]
ปลาแล่เยือกแข็ง quick frozen fish fillets เก็บถาวร 2015-12-24 ที่ เวย์แบ็กแมชชีน
การแช่แข็งอาหาร เก็บถาวร 2009-09-24 ที่ เวย์แบ็กแมชชีน